Հավելված   
ՀՀ Լոռու մարզի Լոռի Բերդ համայնքի ավագանու  
 2022թ. հոկտեմբերի 14-ի № - Ա որոշման

**ԼՈՌԻ ԲԵՐԴ ՀԱՄԱՅՆՔՈՒՄ ԱՂԲԱՀԱՆՈՒԹՅԱՆ ՎՃԱՐ ՎՃԱՐՈՂՆԵՐԻ ՀԱՇՎԱՌՄԱՆ, ԱՂԲԱՀԱՆՈՒԹՅԱՆ ՎՃԱՐԻ ՀԱՇՎԱՐԿՄԱՆ ԵՎ ՎՃԱՐՄԱՆ**

**ԿԱՐԳ**

**I. Ընդհանուր դրույթներ**

 1. Սույն կարգով (այսուհետ` կարգ) կարգավորվում են Լոռի Բերդ համայնքում աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի վճարման հետ կապված հարաբերությունները:

2. Աղբահանության վճարի հաշվարկման, ինչպես նաև այդ վճարի վճարման համար հիմք է հանդիսանում «Աղբահանության և սանիտարական մաքրման մասին» Հայաստանի Հանրապետության օրենքի 14-րդ հոդվածին համապատասխան՝ աղբահանության վճարի դրույքաչափերը սահմանելու մասին Լոռի Բերդ համայնքի ավագանու որոշումը:

3. Սույն կարգով չեն կարգավորվում «Աղբահանության և սանիտարական մաքրման մասին» Հայաստանի Հանրապետության օրենքի 8-րդ հոդվածով և «Տեղական տուրքերի և վճարների մասին» Հայաստանի Հանրապետության օրենքի 8-րդ հոդվածի «ե» կետով սահմանված շինարարական և խոշոր եզրաչափի աղբի հավաքման և փոխադրման թույլտվություններ տալու հետ կապված հարաբերությունները:

**II. Աղբահանության վճար վճարողների հաշվառումը**

 4. Աղբահանության վճար վճարողներ են հանդիսանում «Աղբահանության և սանիտարական մաքրման մասին» Հայաստանի Հանրապետության օրենքի 6-րդ հոդվածով նախատեսված անձինք:

5. Աղբահանության վճար վճարող ֆիզիկական և իրավաբանական անձանց հաշվառումն իրականացվում է էլեկտրոնային կարգով վարվող ????? կարգի N 2 և N 4 ձևերով գրանցամատյանների միջոցով:

6. Ֆիզիկական անձանց կողմից վճարվող աղբահանության վճարի հաշվառումը իրականացվում է վարչական ղեկավարների կողմից, որոնք փաստացի բնակվողների թվից ելնելով յուրաքանչյուր ամսվա համար կատարում են աղբահանության վճարի հաշվարկ և լրացնում են գրանցամատյանում: Համայնքապետարանի ֆինանսական ծառայության աշխատակիցների կողմից յուրաքանչյուր օրվա վճարումների վերաբերյալ տվյալները ամենօրյա կտրվածքով էլեկտրոնային կարգով ներկայացվում են վարչական ղեկավարներին, որոնց կողմից այդ տվյալները նույնպես լրացվում են գրանցամատյանում: Յուրաքանչյուր ամսվա ավարտից հետո՝ մինչև հաջորդ ամսվա 5-ը, վարչական ղեկավարների կողմից լրացված գրանցամատյանները էլեկտրոնային կարգով ներկայացվում են համայնքապետարանի ֆինանսական ծառայություն, որի կողմից ստուգվում, ճշգրտվում և ամփոփվում են բոլոր տվյալները և մուտքագրվում են ընդհանուր գրանցամատյան:

**III. Աղբահանության վճարի հաշվարկումը**

7. Համայնքի կողմից աղբահանության վճար վճարողների համար աղբահանության աշխատանքները կազմակերպելու համար աղբահանության վճարը համայնքի ավագանին սահմանում է «Աղբահանության և սանիտարական մաքրման մասին» Հայաստանի Հանրապետության օրենքով սահմանված կարգով և դրույքաչափերի սահմաններում.

8.  Համայնքի կողմից իրավաբանական անձանց կամ անհատ ձեռնարկատերերին շինարարական և խոշոր եզրաչափի աղբի հավաքման և փոխադրման, ինչպես նաև աղբահանության վճար վճարողներին շինարարական և խոշոր եզրաչափի աղբի ինքնուրույն հավաքման և փոխադրման թույլտվության համար աղբահանության վճարը համայնքի ավագանին սահմանում է «Աղբահանության և սանիտարական մաքրման մասին» Հայաստանի Հանրապետության օրենքով սահմանված կարգով և դրույքաչափերի սահմաններում.

9. Համայնքի ավագանու կողմից յուրաքանչյուր տարի հաստատվում են աղբահանության վճարի դրույքաչափերը ըստ հետևյալ տեսակների.

1) Բնակելի նպատակային նշանակության շենքերում և (կամ) շինություններում կոշտ կենցաղային թափոնների համար աղբահանության վճարը սահմանվում է՝ ըստ հաշվառված անձանց քանակի՝ համայնքում անձնագրային հաշվառման կանոններով ըստ հասցեի հաշվառում ունեցող և (կամ) բնակվող յուրաքանչյուր բնակչի համար

2) Ոչ բնակելի նպատակային նշանակության շենքերում և (կամ) շինություններում աղբահանության վճարը սահմանվում է ըստ շինության ընդհանուր մակերեսի.

2.1. Առևտրի, հանրային սննդի և կենցաղային ծառայությունների մատուցման շենքերի և շինություններ

2.2. Հյուրանոցային տնտեսության օբյեկտների, տրանսպորտի բոլոր տիպերի կայանների (ավտոկայանների, օդանավակայանների, երկաթուղային կայարանների), հանգստյան տների, բազաների ու ճամբարների, սպորտի համար նախատեսված շենքերի և շինություններ

2.3. Վարչակառավարչական, ֆինանսական, կապի, ինչպես նաև առողջապահության համար նախատեսված շենքերի և շինություններ

2.4.Գիտական, կրթական և ուսումնական նշանակության, սոցիալական ապահովության, մշակույթի, արվեստի, կրոնական, պաշտամունքային, քաղաքացիական պաշտպանության համար նախատեսված շենքերի և շինություններ

2.5. Արտադրական՝ արդյունաբերական և գյուղատնտեսական նշանակության շենքերի և շինություններ (այդ թվում՝ ավտոկայանատեղի)

2.6. Շինություններում, որտեղ իրականացվում է մեկից ավելի առանձնացված տնտեսական գործունեություն, աղբահանության վճարը հաշվարկվում է յուրաքանչյուր հատվածի համար՝ ըստ տվյալ հատվածում իրականացվող գործունեության տեսակի, համաձայն սույն կետի 1-5-րդ ենթակետերով սահմանված դրույքաչափերի, եթե աղբահանության վճար վճարելու պարտավորություն ունեցող անձը դրա մասին գրավոր տեղեկացնում է համայնքի ղեկավարին՝ կցելով նշված հատվածների մակերեսների նշումով սխեման, իսկ համայնքի ղեկավարին չտեղեկացնելու դեպքում հաշվարկվում է սահմանված դրույքաչափով.

2.7. Շինություններում (այդ թվում՝ առանձնացված տնտեսական գործունեության համար նախատեսված շինությունների առանձին հատվածներում), որտեղ որևէ գործունեություն մշտապես կամ ժամանակավորապես չի իրականացվում, աղբահանության վճար չի հաշվարկվում, եթե շինությունում մշտապես կամ ժամանակավորապես որևէ գործունեություն չիրականացնելու վերաբերյալ աղբահանության վճար վճարելու պարտավորություն ունեցող անձը դրա մասին տեղեկացնում է համայնքի ղեկավարին, իսկ համայնքի ղեկավարին չտեղեկացնելու դեպքում հաշվարկվում է սահմանված դրույքաչափով:

2.8. Շենքերից և շինություններից դուրս գտնվող առևտրի և հանրային սննդի օբյեկտների, ծառայությունների մատուցման վայրեր

2.9. Շենքերից և շինություններից դուրս գտնվող առևտրի և հանրային սննդի օբյեկտների, կենցաղային ծառայությունների մատուցման վայրերում, որտեղ որևէ գործունեություն մշտապես կամ ժամանակավորապես չի իրականացվում, աղբահանության վճար չի հաշվարկվում, եթե շենքերից և շինություններից դուրս գտնվող առևտրի և հանրային սննդի օբյեկտների, ծառայությունների մատուցման վայրերում մշտապես կամ ժամանակավորապես որևէ գործունեություն չիրականացնելու վերաբերյալ աղբահանության վճար վճարելու պարտավորություն ունեցող անձը դրա մասին տեղեկացնում է համայնքի ղեկավարին:

2.10. Ոչ կենցաղային աղբի համար, ինչպես նաև ոչ բնակելի տարածքների վերաբերյալ սույն բաժնի 8-րդ կետի 1-5 ենթակետերով սահմանված դրույքաչափերի հետ անհամաձայնության դեպքում աղբահանության վճարը սահմանվում է` ըստ ծավալի:

**IV. Աղբահանության վճարի հաշվարկման և վճարման ժամկետները**

10. Աղբահանության վճարի հաշվարկման հաշվետու ժամանակահատված է համարվում օրացուցային ամիսը, իսկ վճարման ժամկետը յուրաքանչյուր ամսվա համար` տվյալ ամսվան հաջորդող ամսվա 15-ը ներառյալ:

**V. Այլ դրույթներ**

11. Աղբահանության վճար վճարողների գրանցամատյանի վարման ճշտության համար պատասխանատու են վարչական ղեկավարները և համայնքապետարանի ֆինանսական ծառայության աշխատակիցները՝ յուրաքանչյուրը սույն կարգով սահմանված իրեն վերապահված գործառույթների մասով:

12. Լոռի Բերդ համայնքում աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի վճարման աշխատանքների ընդհանուր վերահսկողությունը իրականացվում է համայնքի ղեկավարի տեղակալի կողմից: